text: 5 години Надежда
  петък, 05 март 2010	ЦРОЗ
  Петгодишен юбилей отбеляза Дамска певческа формация, носеща поетичното име "Надежда". Групата при читалище «Просвета» Златоград е с художествен ръководител Розина Анджерова и основен състав от 14 участника. Формация "Надежда" участва в редица фестивали и надпявания - в гр. Варна, Девин, Рожен, Неделино, София, Златоград, с. Столетово, Велико Търново, с. Аврен и др. Групата има изяви в радио и телевизионни предавания. Носител е на почетен юбилеен плакет - Златоград`2008, посветен на 100 годишнината на читалището.
  За трудностите, радостите и успехите сподели ръководителката на Розина Анджерова. Акцент бяха изпълненията на Дельовата песен, неизменна част от репертоара на състава. На юбилея се зароди идеята за подготовка на оратория върху Дельовата песен.
  На тържеството, всички рожденници демонстрираха песенни и артистични умения , подплатени с добро настроение.
  Пожелания за непресъхващ дух и ентусиазъм и популяризиране на местния фолклор отправиха представителите на Общината и Читалището, както и колегите им от Мъжка битова група и Група за стари градски песни.